stanford-oval/wikipedia huggingface dataset:
Marcin Jędrusiński

| Mitalit | Mitalit | Mitalit |  |
| --- | --- | --- | --- |
|  Jędrusiński tuulettaa 200 metrin kultaansa Puolan-mestaruuskilpailuissa 2007. |  Jędrusiński tuulettaa 200 metrin kultaansa Puolan-mestaruuskilpailuissa 2007. |  Jędrusiński tuulettaa 200 metrin kultaansa Puolan-mestaruuskilpailuissa 2007. |  |
Maa:   Puola
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Göteborg 2006 | 4 × 100 m |  |
Marcin Jędrusiński (s. 28. syyskuuta 1981) on puolalainen pikajuoksija, jonka päämatka on 200 metrin juoksu. Jędrusińskin seura on AZS Poznan. Hänen suurin saavutuksensa on yleisurheilun EM-kilpailuista 2006, joissa hän voitti hopeaa Puolan pikaviestijoukkueessa. Ensimmäiset aikuisten arvokisat Jędrusińskille olivat sisäratojen EM-kilpailut 2002, joissa hän jäi 200 metrillä alkueriin ajalla 21,78.
Ennätykset

60 m: 6,67
100 m: 10,26
150 m: 15,31
200 m: 20,31
300 m: 33,25
Saavutukset

EM-hopea 4 × 100 metrin viestijuoksusta vuonna 2006
Puolan-mestari vuosina 2002, 2003, 2005, 2006, 2007
Mercedes-Benz Stadium

| Mercedes-Benz Stadium |
| --- | --- |

Rakennuksen tiedot
Sijainti:  Atlanta, Georgia
Koordinaatit:  33°45′18″N, 84°24′3.6″W
Rakennustyöt aloitettu:  19. toukokuuta 2014
Avattu:  26. elokuuta 2017
Omistaja:  Georgia World Congress Center
Kenttä:  FieldTurf
Kustannukset:  1,6 miljardia dollaria
Projektipäällikkö:  Darden & Company
Käyttäjät
 Atlanta Falcons   Atlanta United FC 
Katsojakapasiteetti
 Amerikkalainen jalkapallo: 71 000 (laajennettavissa 83 000)   Jalkapallo: 42 500 
Kentän mitat
 Amerikkalainen jalkapallo: 109,7 × 48,8 m   Jalkapallo: 105 × 69 m 
Lisää rakennusartikkeleitaArkkitehtuurin teemasivulla
Mercedes-Benz Stadium on monikäyttöinen stadion, joka sijaitsee Atlantassa, Georgiassa. Stadionia käytetään erityisesti amerikkalaiseen jalkapalloon ja jalkapalloon. Atlantalaiset Atlanta Falcons ja Atlanta United FC pelaavat kotiottelunsa stadionilla. Mercedes-Benz Stadium avattiin 26. elokuuta 2017. Stadionilla pelattiin Super Bowl LIII.
Marianne Muis

| Mitalit> Maa:   Alankomaat.Naisten uinti. Olympialaiset  | Mitalit> Maa:   Alankomaat.Naisten uinti. Olympialaiset  | Mitalit> Maa:   Alankomaat.Naisten uinti. Olympialaiset  | Maa:   Alankomaat> Naisten uinti. |
| --- | --- | --- | --- |
|  Hopeaa | Soul 1988 | 4×100 m vapaauinti |  |
Marianne Muis (s. 28. heinäkuuta 1968 Amsterdam) on alankomaalainen uimari, joka kilpaili kolmissa kesäolympialaisissa vuosina 1988–1996. Soulin olympialaisissa 1988 hän saavutti hopeaa 4 × 100 metrin vapaauintiviestissä; heidät voitti ainoastaan Itä-Saksan joukkue. Hänen siskonsa Mildred Muis oli mukana hopeajoukkueessa. Soulissa Marianne Muis saavutti myös parhaan henkilökohtaisen olympiasijoituksensa, kun hän oli 200 metrin sekauinnissa viides.
Euroopan-mestaruuskilpailuissa 1987 Muis saavutti hopeaa 4 × 100 metrin vapaauintiviestissä. Euroopan-mestaruuskilpailuissa 1989 hän saavutti kuusi mitalia: hopeaa 200 metrin vapaauinnissa, 200 metrin sekauinnissa, 4 × 100 metrin vapaauinnissa ja 4 × 200 metrin vapaauinnissa sekä pronssia 100 metrin vapaauinnissa ja 4 × 100 metrin sekauinnissa.
Luettelo eksoplaneetoista

Tämä artikkeli on luettelo eksoplaneetoista. Tällä hetkellä tunnetaan 5 506 eksoplaneettaa ja 4 064 planeettakuntaa, joista 878:ssa on vähintään kaksi planeettaa. Aurinkokunta on luettelossa vertailukohteena.
Planeettojen nimeämisessä on periaatteena, että planeetan nimi saadaan lisäämällä tähden nimeen pieni kirjain b ensimmäiselle planeetalle, c toiselle ja niin edelleen.
Massoissa on käytetty yksikkönä Jupiterin massaa tai Maan massaa ja niiden lyhenteinä MJ ja ME. Planeettojen massoista on annettu pääsääntöisesti vain alaraja, jos planeetta on havaittu mittaamalla tähden näkösäteen suuntaista nopeuskomponenttia. Kiertoajan yksikkönä on pääsääntöisesti käytetty päivää mutta joillekin planeetoille kiertoaika on ilmoitettu vuosissa. Näiden SI-järjestelmän lisäyksiköiden tunnuksina on järjestelmän mukaisesti käytetty kirjaimia d ja a. Kun planeetan säde on merkitty näkyviin, yksiköksi on asetettu Jupiterin säde RJ, alalla olevan käytännön mukaisesti.
Tällä hetkellä suurin määrä (7) varmistettuja eksoplaneettoja kiertää tähteä HD 10180.
Pääsarjan tähtien planeetat

1 planeetta
2 planeettaa
3 planeettaa
4 planeettaa
5 planeettaa
6 planeettaa
7 planeettaa
8 planeettaa
9 planeettaa
Pulsareiden planeetat

Toistaiseksi tunnetaan viisi planeettaa kiertämässä pulsaria.
| Määrä | Tähti | Planeetta | Massan alaraja (MJ) | Radan isoakseli (AU) | Kiertoaika (d) | Löytövuosi |
| --- | --- | --- | --- | --- | --- | --- |
| 3 | Lich (PSR 1257+12) | Draugr (b) | 0,00006 | 0,19 | 25,262 | 1992 |
| 3 | Lich (PSR 1257+12) | Poltergeist (c) | 0.013 | 0,36 | 66,542 | 1992 |
| 3 | Lich (PSR 1257+12) | Phobetor (d) | 0,012 | 0,46 | 98,211 | 1992 |
| 1 | PSR B1620-26 (Bin) | b | 2,5 | 23 | 36 525 | 1994 |
| 1 | PSR J1719-1438 | b | 1 | 0,0044 | 0,0907 | 2011 |
Madrugada

Madrugada esiintymässä 2008.
Madrugada on norjalainen rockyhtye. Se perustettiin Stokmarknesissa vuonna 1995.
Madrugadan ensimmäinen albumi Industrial Silence ilmestyi vuonna 1999. Neljännen studioalbumin, The Deep Endin äänitykset saatiin päätökseen loppuvuodesta 2004, ja levy julkaistiin Norjassa 28. helmikuuta 2005, muualla Euroopassa 31. maaliskuuta sekä lopulta Yhdysvalloissa 11. huhtikuuta.
Madrugadan ensimmäinen ja tähän mennessä ainoa livelevy Live at Tralfamadore julkaistiin vuonna 2005. Yhtye voitti saman vuoden lopussa Spellemannprisenin kolmessa eri kategoriassa.
Madrugadan aktiiviset jäsenet ovat laulaja Sivert Høyem ja basisti Frode Jacobsen. Aiempiin jäseniin lukeutuvat rumpalit Jon Lauvland Pettersen ja Simen Vangen sekä kosketinsoittaja Mikael Lindqvist. Kitaristi Robert Burås löydettiin kuolleena kotoaan Oslosta 12. heinäkuuta 2007. Hän oli 31-vuotias; tapaukseen ei liittynyt "epäilyttäviä olosuhteita". Kitaristi oli kuulunut yhtyeen vakituiseen kokoonpanoon kuolemaansa saakka.
Madrugadan jäsenillä on ollut myös muita projekteja. Høyem on julkaissut kaksi sooloalbumia, ja Burås julkaisi My Midnight Creeps -yhtyeen kanssa kaksi albumia vuosina 2005 ja 2007. Madrugadan seuraavan studioalbumin ilmestymisajankohta ei ole tiedossa.
Uusin albumi on ilmestynyt Norjassa tammikuussa 2008. Albumin nimi on Madrugada ja tuli hyvin suosituksi heti ilmestymisen jälkeen Norjassa.
Kokoelma-albumi tuli myyntiin joulukuussa 2010 nimellä The Best Of Madrugada. Tupla-cd sisältää 27 Madrugada-klassikkoa mukanaan myös ennenjulkaisematon All This Wanting To Be Free.
Diskografia > Studioalbumi

Industrial Silence (1999)
The Nightly Disease (2001)
Grit (2002)
The Deep End (2005)
Madrugada (2008)
Chimes at Midnight (2022)
Diskografia > Kokoelma-albumit

The Best of Madrugada (2010)
Diskografia > Livealbumit

Live at Tralfamadore (2005)
Diskografia > EP:t

Madrugada EP (1998)
New Depression EP (1999)
Electric (2000)
Higher EP (2000)
Hands Up - I Love You (2001)
A Deadend Mind (2001)
Ready (2002)
Diskografia > Singlet

"Beautyproof" (2000)
"Majesty" (2003)
"The Kids are on High Street" (2005)
"Lift Me" [Feat. Ane Brun] (2005)
"Look Away Lucifer" (2008)
"What's On Your Mind?" (2008)
"Half-Light" (2019)
"Nobody Loves You Like I Do" (2021)
"Dreams At Midnight" (2021)
"The World Could Be Falling Down" (2021)
"Ecstasy" (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Peter Shor

| Peter Shor |
| --- | --- |

Henkilötiedot
Syntynyt: 14. elokuuta 1959 (ikä 65)
Koulutus ja ura
Väitöstyön ohjaaja:  F. Thomson Leighton
Tutkimusalue:  Tietojenkäsittelytiede
Aiheesta muualla
www-math.mit.edu/~shor
Peter W. Shor (s. 14. elokuuta 1959 New York City, New York) on yhdysvaltalainen matemaatikko ja tietojenkäsittelytieteilijä.
Shor on tutkinut erityisesti kvanttitietokoneiden teoriaa. Hänen tunnetuin tuotoksensa on Shorin algoritmi.
Shor suoritti matematiikassa kandidaatin tutkinnon Caltechissa ja tohtorin tutkinnon MIT:ssä. Hän työskenteli pitkään Bell Labsin palveluksessa. Nykyisin Shor toimii MIT:n sovelletun matematiikan professorina. Hänelle on myönnetty muun muassa MacArthur Fellowship, Rolf Nevanlinna -palkinto ja Gödel Prize.
Aiheesta muualla

Shor MIT:n sivuilla (englanniksi)
Masters of Sex

| Masters of Sex |
| --- | --- |
Tyyli:  draama
Kestoaika:  55–60 minuuttia
Luoja(t):  Michelle Ashford
Pääosissa:  Michael Sheen Lizzy Caplan Caitlin Fitzgerald Teddy Sears Nicholas D'Agosto Annaleigh Ashford
Alkuperämaa:   Yhdysvallat
Alkuperäiskieli:  englanti
Verkko:   Showtime  HBO Nordic
Esitetty:  2013-09-2929. syyskuuta 2013 – 13. marraskuuta 2016
Tuotantokausia:  4
Jaksoja:  46
Säveltäjä(t):  Michael Penn
Aiheesta muualla
Virallinen sivusto
IMDb 
Masters of Sex on  yhdysvaltalainen draamasarja, jonka on luonut Michelle Ashford. Masters of Sex alkoi Showtime-kanavalla 29. syyskuuta 2013. Suomessa sarjaa esittää HBO Nordic. Sarja kertoo tunnetusta Masters ja Johnson -seksitutkijatyöparista.
Näyttelijät

| 0 | 1 | 2 |
| --- | --- | --- |
|  Michael Sheen  | … |  William Masters   |
|  Lizzy Caplan  | … |  Virginia Johnson   |
|  Caitlin Fitzgerald  | … |  Libby Masters   |
|  Teddy Sears  | … |  Dr. Austin Langham   |
|  Nicholas D'Agosto  | … |  Dr. Ethan Haas   |
|  Annaleigh Ashford  | … |  Betty DiMello   |
Aiheesta muualla

Virallinen sivusto (englanniksi)
Masters of Sex Internet Movie Databasessa (englanniksi)
Makgeolli

Makgeolli tai makkolli (kor. 막걸리, “samea viini”) on riisistä ja nurukista valmistettu alkoholipitoinen juoma. Makgeolli on koostumukseltaan mieto, maitomainen ja hieman hiilihappoinen. Makgeollin alkoholipitoisuus vaihtelee, ja se on kaupallisissa tuotteissa 6–9 prosenttia ja perinteisessä makgeollissa 12–18 prosenttia valmistajasta riippuen. Makgeolli on osa korealaista keittiötä.
Makgeolli juomalle tyypillisessä kulhossa sekä vihersipuli-pajeon
Valmistus

Makgeollia on kahdenlaista, ennen pullotusta pastöroitu ja pastöroimaton makgeolli, jonka käymisprosessi jatkuu pullotuksen jälkeen.
Makgeolli tehdään perinteisesti nurukista, riisistä ja vedestä. Nuruk on aloitusviljelmä, joka nopeuttaa juoman käymisprosessia. Nurukia tehdään painelemalle usein riisiä, ohraa tai vehnää muottiin luoden sekoituksesta tiiviin laatan tai kakun. Nuruk-kakku poistetaan muotista ja annetaan käydä 2–4 viikon ajan. Valmis nuruk sekoitetaan pestyyn ja höyrytettyyn riisiin sekä veteen. Sekoitus siirretään käymään perinteiseen korealaiseen kiviuurnaan, onggiin. Vaihtoehtoisesti sekoituksen voi laittaa muovi- tai lasiastiaan. Sekoituksen käymisprosessi kestää usein 7–20 päivää riippuen valmistajasta. Käymisprosessin jälkeen sekoitus siivilöidään nurukin ja riisijäämien poistamiseksi.
Makgeollisekoitusta tislaamalla tehdään sojua. Vastaavasti sekoitusta suodattamalla tehdään cheongjua (kor. 청주, “kirkas viini”). Juomaa on perinteisesti tehty vain talvisin, sillä cheongju vaatii käymisprosessin ajaksi riittävän viileän ympäristön. Cheongju on makgeollia kalliimpi ja hienostuneempi yläluokan juoma.
Sekoitukseen voidaan lisätä myös pähkinöitä, hedelmiä, kukkia tai keinotekoisia makeutusaineita, joiden lisääminen luo erilaisen maun juomalle. Suosittuja makgeolliin lisättyjä makuja ovat muun muassa viinirypäle, banaani, persikka ja kastanja.
Historia

Makgeolli on vanhin Korean niemimaalla valmistettu alkoholipitoinen juoma. Arviot juoman iästä vaihtelevat, mutta monet arvioivat makgeollin valmistuksen alkaneen Goryeo dynastian aikana (918–1392.)
Makgeollia nimitettiin viljelijöiden ja työväen juomaksi (kor. 농주, nongju), sillä makgeollin valmistaminen oli halpaa ja helppoa.
Makgeollia pidettiin Etelä-Korean kansallisjuomana 1970-luvulle asti, kunnes sen suosio alkoi hiipua uusien ulkomailta tuotujen alkoholijuomien takia. Makgeolli alettiin nähdä liian vanhahtavana ja perinteisenä juomana. 1960-luvun elintarvikepulan myötä, Etelä-Korean hallitus kielsi makgeollin valmistuksen riisistä, jolloin juomaa valmistettiin käyttämällä vehnäjauhoa ja maissia. Riisin korvaaminen makgeollin valmistuksessa heikensi juoman laatua ja makua nopeuttaen juoman suosion laskua.
Juoman on palannut viime vuosikymmeninä suosituksi, ja vuonna 2020 Etelä-Koreassa oli 961 rekisteröityä makgeollin valmistajaa.
Terveysvaikutukset

Makgeolli koostumuksessa on 80 prosenttia vettä, 10 prosenttia kuitua ja 10 prosenttia käymisprosessin aikana syntyneitä proteiineja, maitohappobakteereja, entsyymejä ja vitamiineja. Makgeollin on todistettu parantavan verenkiertoa alentamalla kolesterolia. Makgeollilla on todettu olevan syövän vastaisia vaikutuksia sen sisältämän farnesolin ansiosta.
Käyttö

Makgeollia suositellaan juotavan viileänä ja sekoitettuna. Perinteisesti makgeollia annosteltiin onggista kauhalla pieniin kulhoihin. Perinteistä pastöroimatonta makgeollia suositellaan juotavan muutaman viikon aikana sen pullotuksesta. Useat kaupoista ostettavat makgeollijuomat ovat pastöroituja ja niiden käyttöaika avaamattomana voi olla yli vuoden.
Makgeollia juodaan usein korealaisten pannukakkujen kanssa (kor. 파전, pajeon), jotka tyypillisesti sisältävät kimchiä, kalaa tai vihersipulia.
Pohjoisen Keski-Suomen rovastikunta

| Pohjoisen Keski-Suomen rovastikunta |
| --- | --- |

 tunnus :  sijainti 
Tunnustuskunta:  evankelis-luterilainen
Hiippakunta:  Lapuan hiippakunta
Jäsenmäärä:  53 824 (2022)
– Osuus asukkaista:  75,3 %
Lääninrovasti:  Jarmo Autonen
Lapuan hiippakunta
Infobox OKNimi-testi OK: 
Pohjoisen Keski-Suomen rovastikunta on Keski-Suomessa sijaitseva Lapuan hiippakunnan rovastikunta. Pohjoisen Keski-Suomen rovastikunnan lääninrovastina toimii Saarijärven kirkkoherra Jarmo Autonen.
Seurakunnat

Lista Pohjoisen Keski-Suomen rovastikuntaan kuuluvista seurakunnista:
Hankasalmen seurakunta
Kinnulan seurakunta
Laukaan seurakunta
Pihtiputaan seurakunta
Saarijärven seurakunta
Viitasaaren seurakunta
Äänekosken seurakunta
Marjotaipale

Marjotaipale on kylä Joutsassa Keski-Suomessa Suonteen rannalla. Asukkaita on vähän, mutta metsää ja lampia on paljon, ja kylä on pinta-alaltaan suuri. Kokoontumispaikkana kylällä on Joutsan itäisen maa- ja kotitalousseuran ylläpitämä Maapirtti. Kesäasukkaita on runsaasti.
Marianne Pettersen

| Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Maa:   Norja> Naisten jalkapallo. |
| --- | --- | --- | --- |
|  Kultaa | Sydney 2000 | jalkapallo |  |
|  Pronssia | Atlanta 1996 | jalkapallo |  |
Marianne Iren Pettersen (s. 12. huhtikuuta 1975 Oslo, Norja) on norjalainen entinen jalkapalloilija. Hän kuului maajoukkueeseen, joka voitti kultaa vuoden 2000 kesäolympialaisista Sydneystä.
Marjory Stoneman Douglas

| Marjory Stoneman Douglas> Marjory Stoneman |
| --- | --- |

Henkilötiedot
Syntynyt: 7. huhtikuuta 1890 Minneapolis, Minnesota, Yhdysvallat
Kuollut: 14. toukokuuta 1998 (108 vuotta) Coconut Grove, Miami, Florida, Yhdysvallat
Ammatti:  kirjailija
Marjory Stoneman Douglas (7. huhtikuuta 1890 – 14. toukokuuta 1998) oli yhdysvaltalainen toimittaja, kirjailija, naisten äänioikeuden puolestapuhuja ja ympäristönsuojelija. Hänet tunnetaan Evergladesin suojelemiseksi tehdystä työstä, kuten kirjasta The Everglades: River of Grass (1947).
Marjory Stoneman Douglasin mukaan on nimetty koulu, jossa tapahtui vuonna 2018 huomattava Floridan koulusurma.
Mathias Fredriksson

| Mitalit | Mitalit | Mitalit |  |
| --- | --- | --- | --- |
|  Mathias Fredriksson |  Mathias Fredriksson |  Mathias Fredriksson |  |
Maa:   Ruotsi
Miesten maastohiihto
|  Olympialaiset  |  Olympialaiset  |  Olympialaiset  |  |
|  Pronssia | Torino 2006 | 4×10 km viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Lahti 2001 | 15 km (p) |  |
|  Hopeaa | Lahti 2001 | 4×10 km viesti |  |
|  Pronssia | Val di Fiemme 2003 | 4×10 km viesti |  |
|  Pronssia | Sapporo 2007 | 4×10 km viesti |  |
Mathias Fredriksson (s. 11. helmikuuta 1973) on ruotsalainen entinen maastohiihtäjä.
Fredriksson voitti maastohiihdon maailmancupin kokonaiskilpailun kaudella 2002–2003. Lahden MM-hiihdoissa 2001 hän saavutti hopeaa 15 kilometrin perinteisen hiihtotavan kilpailussa sekä viestissä. Viestihiihdon pronssia hän sai Val di Fiemmen 2003 MM-hiihdoissa, Torinon 2006 talviolympialaisissa ja Sapporon 2007 MM-hiihdoissa.
Mathias Fredrikssonin veli Thobias Fredriksson on myös menestynyt hiihtäjänä. Fredriksson lopetti kauteen 2011-2012.
Aiheesta muualla

Virallinen sivu (Arkistoitu – Internet Archive)
Mathias Fredriksson Kansainvälinen hiihtoliitto (FIS). (englanniksi)
Matias Ojala

Matias Ojala tarkoittaa seuraavia henkilöitä:
Matias Ojala, suomalainen jalkapalloilija
Matias Ojala, suomalainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matias Ojala”, voi hakea sivunnimihaulla, laajalla sivunnimihaulla tai tekstihaulla.
Mary Chapin Carpenter

| Mary Chapin Carpenter |
| --- | --- |
 Mary Chapin Carpenter vuonna 2015.
Henkilötiedot
Syntynyt: 21. helmikuuta 1958 (ikä 66) Princeton, New Jersey
Ammatti:  laulaja-lauluntekijä
Muusikko
Tyylilajit:  country, folk, pop-rock
Soittimet:  kitara
Levy-yhtiöt:  Columbia Records 
Aiheesta muualla
Kotisivut
  [ Muokkaa Wikidatassa ] [ ohje ]  
Mary Chapin Carpenter (s. 21. helmikuuta 1958 Princeton, New Jersey) on yhdysvaltalainen laulaja ja lauluntekijä.
Carpenterin ensimmäinen albumi Hometown Girl ilmestyi vuonna 1987. Hometown Girl ja sitä seurannut State of the Heart (1989) toivat hänelle vannoutunutta kannattajajoukkoa. Top 10 -singlejä olivat ”Never Had It So Good” ja ”Quittin' Time”.
Shooting Straight in the Dark -albumi julkaistiin vuonna 1990. Albumi menestyi hyvin. ”Down at the Twist and Shout” nousi single-listan toiseksi. Läpimurtoalbumi oli vuoden 1992 Come on Come On, jota myytiin lopulta yli kaksi miljoonaa kappaletta. Viides albumi Stones in the Road ilmestyi vuonna 1994; albumia myytiin yli miljoona kappaletta puolen vuoden aikana. Albumin johtokappaleesta ”Shut Up and Kiss Me” tuli Carpenterin ensimmäinen, joka nousi Billboardin Hot Country Songs -listan ykköseksi ja toi hänelle Grammy-palkinnon. Yhteensä hänet on palkittu viidellä Grammy-palkinnolla.
Diskografia > Studioalbumit

Hometown Girl (1987)
State of the Heart (1989)
Shooting Straight in the Dark (1990)
Come On Come On (1992)
Stones in the Road (1994)
A Place in the World (1996)
Time*Sex*Love (2001)
Between Here and Gone (2004)
The Calling (2007)
Come Darkness Come Light: Twelve Songs of Christmas (2008)
The Age of Miracles (2010)
Ashes and Roses (2012)
Songs from the Movie (2014)
The Things That We Are Made Of (2016)
Sometimes Just the Sky (2018)
Aiheesta muualla

Kuvia tai muita tiedostoja aiheesta Mary Chapin Carpenter Wikimedia Commonsissa
Mathias Herrmann

Mathias Herrmann (s. 16. heinäkuuta 1962 Friedberg) on saksalainen näyttelijä, joka näytteli Josef Matulan työtoveria tohtori Johannes Vossia sarjassa Kahden keikka vuosina 1997–2000. Hahmon tilalle tuli tohtori Lessing (Paul Frielinghaus). Herrmann on näytellyt aktiivisesti parikymmentä vuotta sarjoissa ja elokuvatuotannoissa.
Aiheesta muualla

Mathias Herrmann Internet Movie Databasessa. (englanniksi)
MOL-ohjelma

MOL-avaruusaseman mallin laukaisu 3.11.1966 Cape Canaveralista
MOL-ohjelma (engl. Manned Orbital Laboratory tai engl. Manned Orbiting Laboratory) oli osa Yhdysvaltain ilmavoimien avaruuslento-ohjelmaa, peruutetun X-20 Dyna-Soar -avaruuslentokoneprojektin seuraaja. Ohjelmasta ilmoitettiin julkisuudessa samana päivänä jolloin Dyna-Soar-ohjelma peruutettiin, 10. joulukuuta 1963. Alun perin MOLin tarkoituksena oli todistaa ihmisen hyödyllisyys avaruudessa sotilastehtävissä. Ohjelma sai kuitenkin uuden suunnan 1960-luvun puolivälissä: pyrittiin kehittämään tiedustelutarkoituksiin suunniteltu avaruusasema. Avaruusasema käytti NASAn Gemini-ohjelmasta kehitettyä Gemini B -avaruusalusta. MOL:n rakentajana toimi Douglas Aircraft Company. Gemini B/MOL -alus oli ulospäin samanlainen NASAn Gemini-avaruusaluksen kanssa vaikkakin se koki useita muutoksia. Näkyvin niistä oli avaruusaluksen ja avaruusaseman yhdistävä lämpökilven läpi menevä luukku.
Historia

MOLia testattiin Titan II:n polttoainetankista rakennetulla aseman mallilla. Yhdysvaltain ilmavoimat laukaisi Gemini 2:n paluukapselin ja MOLin yhdistelmän avaruuteen 33 minuutin koelennolle 3. marraskuuta 1966 Titan IIIC-9 kantoraketilla Cape  Canaveralista Floridasta. Gemini 2-MOL -avaruuskapseli laskeutui Ascension Islandin lähistölle Etelä-Atlantilla, mistä USS La Salle nouti sen.
MOLissa oli tarkoitus käyttää heliumin ja hapen sekoitusta avaruusaseman hengitysseoksena. Miehistö oli tarkoitus laukaista Gemini B:n ja MOL:n kanssa ja he palaisivat maahan Gemini B:llä. Heidän tehtävänään oli suorittaa jopa 30 päivän ajan sotilaallista tiedustelua käyttäen tehokasta optiikkaa, kameroita ja tutkaa.
MOL-ohjelman julkistuksen vastapainona Neuvostoliitto aloitti oman sotilasavaruusasemaohjelman kehityksen, Almazin. Kolme Almaz-asemaa lensi Saljut-avaruusasemina. Ensimmäinen asema oli epäonnistunut, kahta seuraajaa käytettiin onnistuneesti useiden viikkojen ajan.
MOLin astronautit

MOL miehistöryhmä 1 - marraskuu 1965
Michael J. Adams (Yhdysvaltain ilmavoimat)
Albert H. Crews Jr. (Yhdysvaltain ilmavoimat)
John L. Finley (Yhdysvaltain laivasto)
Richard E. Lawyer (Yhdysvaltain ilmavoimat)
Lachlan Macleay (Yhdysvaltain ilmavoimat)
Francis G. Neubeck (Yhdysvaltain ilmavoimat)
James M. Taylor (Yhdysvaltain ilmavoimat)
Richard H. Truly (Yhdysvaltain laivasto)
MOL miehistöryhmä 2 - kesäkuu 1966
Karol J. Bobko (Yhdysvaltain ilmavoimat)
Robert L. Crippen (Yhdysvaltain laivasto)
Charles G. Fullerton (Yhdysvaltain ilmavoimat)
Henry W. Hartsfield, Jr. (Yhdysvaltain ilmavoimat)
Robert F. Overmyer (Yhdysvaltain merijalkaväki)
MOL miehistöryhmä 3 - kesäkuu 1967
James A. Abrahamson (Yhdysvaltain ilmavoimat)
Robert T. Herres (Yhdysvaltain ilmavoimat)
Robert H. Lawrence, Jr. (Yhdysvaltain ilmavoimat)
Donald H. Peterson (Yhdysvaltain ilmavoimat)
Vuodesta 1965 suurikokoinen kamerajärjestelmä liitettiin avaruusohjelmaan sotilastiedustelua varten. Kamerajärjestelmän nimi oli KH-10 "Dorian" (katso KH-vakoilusatelliitit). Projekti peruutettiin 10. kesäkuuta 1969 ennen kuin yhtään todellista lentoa ehdittiin suorittaa.
Ehdotettuja MOLin lentoja

3. marraskuuta 1966 – MOLin malli - Gemini 2:n miehittämätön laukaisu (toteutui)
1. joulukuuta 1970 – MOL 1 - ensimmäinen miehittämätön Gemini-B/Titan 3M koelento (Gemini-B yksin, ilman aktiivista MOLia).
1. kesäkuuta 1971 – MOL 2 - toinen miehittämätön Gemini-B/Titan 3M koelento (Gemini-B yksin, ilman aktiivista MOLia).
1. helmikuuta 1972 – MOL 3 - kahden hengen miehistö (James M. Taylor, Albert H. Crews) olisi viettänyt 30 päivää kiertoradalla.
1. marraskuuta 1972 – MOL 4 - toinen miehitetty lento.
1. elokuuta 1973 – MOL 5 - kolmas miehitetty lento.
1. toukokuuta 1974 – MOL 6 - neljäs miehitetty lento. Yhdysvaltain laivaston avaruuslentäjät Richard H. Truly ja Robert Crippen.
1. helmikuuta 1975 – MOL 7 - viides miehitetty lento.
Miehitetyt MOLit olisi laukaistu Titan IIIM kantoraketilla SLC-6:sta Vandenberg Air Force Basesta, Kaliforniasta ja  LC-40:stä Cape Canaveralista, Floridasta.
Projektin lopetus

MOL-ohjelma lakkautettiin kesäkuussa 1969, kun päätettiin, että miehittämättömien vakoilusatelliittien ominaisuudet täyttivät tai ylittivät mahdollisten miehitettyjen MOL-lentojen saavutukset. Ohjelman peruutuksen aikaan ohjelmassa oli 14 MOL-astronauttia ja NASA tarjosi alle 35-vuotiaille mahdollisuuden siirtyä NASAn astronauttiohjelmaan. Seitsemän 14:stä MOL-astronautista oli alle 35-vuotiaita ja tarttui ehdotukseen: Richard H. Truly, Karol J. Bobko, Robert Crippen, C. Gordon Fullerton, Henry W. Hartsfield, Robert F. Overmyer ja Donald Peterson. Jokainen heistä lensi lopulta avaruussukkulalla.